NORAKSTS

|  |  |
| --- | --- |
| 28.08.2025. | Nr.11/2 |

###### PRIORITĀRĀ INVESTĪCIJU PROJEKTA

###### “ĒKAS MĀTERA IELĀ 30 PĀRBŪVE JELGAVAS MĀKSLAS SKOLAS VAJADZĪBĀM” ĪSTENOŠANA UN AIZŅĒMUMA ŅEMŠANA

**Atklāti balsojot: PAR – 15** (M.Daģis, U.Dūmiņš, M.Buškevics, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 10. punktu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem”, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.1 “Izglītība mūža garumā un konkurētspēja darba tirgū” (RV1) īstenošanai iekļauto projekta ideju Nr. 1.3.2. “Ēkas Mātera ielā 30 pārbūve Jelgavas Mākslas skolas vajadzībām” un iepirkumu rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

Prioritārā investīciju projekta “Ēkas Mātera ielā 30 pārbūve Jelgavas Mākslas skolas vajadzībām”, kas atbilst Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.1 “Izglītība mūža garumā un konkurētspēja darba tirgū” (RV1) īstenošanai iekļautai projekta idejai Nr. 1.3.2. “Ēkas Mātera ielā 30 pārbūve Jelgavas Mākslas skolas vajadzībām” un nodrošina lietderīgu investīciju īstenošanu pašvaldības autonomās funkcijas gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību izpildei:

Ņemt ilgtermiņa aizņēmumu 1 062 182,89 *euro* (viens miljons sešdesmit divi tūkstoši viens simts astoņdesmit divi *euro,* 89 centi) apmērā no Valsts kases ar tās noteiktu procentu likmi līdz 30 gadiem ar atlikto pamatsummas maksājumu līdz 3 gadiem no līguma noslēgšanas dienas, sadalot pa gadiem;

2025. gadā – 108 000,00 *euro* (viens simts astoņi tūkstoši *euro*, 00 centi);

2026. gadā – 954 182,89 *euro* (deviņi simti piecdesmit četri tūkstoši viens simts astoņdesmit divi *euro,* 89 centi).

1. Paredzēt līdzfinansējumu 118 020,32 *euro* (viens simts astoņpadsmit tūkstoši divdesmit *euro,* 32 centi), sadalot pa gadiem:
   1. Jelgavas valstspilsētas pašvaldības 2025. gada budžetā – 12 000,00 *euro* (divpadsmit tūkstoši *euro,* 00 centi);
   2. Jelgavas valstspilsētas pašvaldības 2026. gada budžetā – 106 020,32 *euro* (viens simts seši tūkstoši divdesmit *euro,* 32 centi).

3. Aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Domes priekšsēdētāja sekretāre  Ž.Memena

2025. gada 28. augustā